Die teleurstellings by die Critics' Choice Awards 2016
JY LEES NOU Die teleurstellings by die Critics' Choice Awards 2016
Saartjie wys ons die bekendes wat die swakste gelyk het by die Critics' Choice-toekennings.
Soos die lewe maar is, is daar altyd wenners en verloorders. Die volgende was definitief die mode-verloorders op die rooi tapyt by die Critics' Choice. En as dié items deur 'n stileerder aangedra is, stel ek voor hy of sy moet onmiddellik afgedank word.
Dié bekendes moet so gou moontlik 'n nuwe stileerder kry.
Kyk hier, ek is mal oor haar rol in The Big Bang Theory. Boonop was sy die wenner in die afdeling vir Beste Ondersteunende Aktrise in 'n Komediereeks en ek's so bly vir haar. Sy is immers supersnaaks, maar dié keer is haar rok supersnaaks. Dit lyk alsof sy na 'n oudisie gaan vir die karakter Fiona in 'n nuwe Shrek-fliek. Al wat sy nog kort is 'n rooi pruik. #sackthestylist
Nog een van my gunsteling-aktrises in wie ek teleurgesteld is. Sy is altyd so 'n goeie voorbeeld van hoe 'n groter vrou stylvol kan aantrek, maar o wee, nie dié keer nie. Dit lyk asof sy haar ouma se gordyne vir rokmateriaal gebruik het.
Die liedjieskrywer het duidelik nie die dress code verstaan nie. Haar idee van 'n swart pak op 'n rooi tapyt is verstommend. My mond hang letterlik oop. Sy moet dalk Aya Cash se stileerder nader sleep. Kyk hier hoe ongelooflik Aya Cash in 'n broekpak lyk.
Sy dra dalk een van die grootste trends (die eenstuk), maar ai tog, dit werk net nie. En die enigste probleem is dat dit nie goed gepas het aan haar nie.
Wildvreemd, en nie eens haar skoene is mooi genoeg om die rok te red nie. En die vreemde sakkies voor ... Nee, o vader! #sackthestylist